Per hujus cartæ testimonium, ego Henricus, Dei gratia Eduensis episcopus, notum fieri volo presentibus et futuris quod Ivo de Avalone, et uxor ejus et soror ejus, uxor Galdrici, et Galdricus, maritus ejus, et filii eorum Hugo Catins et uxor ejus, Galdricus, canonicus Avalonensis et Kalo, frater ejus, assensuaverunt fratribus Regniacensi ecclesiæ, eorumque successoribus, jure perpetuo, totam terram quam habebant inter rivum de Cresseant et boscum domini Montisregalis, usque ad rivum qui venit de Monte-Jalen et pratum de stagno, pro tribus bichez de blé, uno anno frumentum, et altero tremisiage. Hujus rei testes sunt: Hermannus, archidiaconus; Hugo clericus, frater præpositi; Landricus de Draci et Hugo, clientulus ejus; Rainaudus, vicecomes Tornodorensis, et Hugo Catins, frater ejus; Galdricus canonicus, et Kalo, frater ejus; Wichardus, præpositus Avalonensis; Gaufridus de Castelet; Hugo Lupus; Obertus de Atrebato. De laudatione Guidrici et uxoris ejus, testes sunt: Willelmus, quondam abbas de Scarleiis; Ansericus, dominus Montisregalis et uxor ejus Adelaidis; Hugo Lupus et Andreas, sororius ejus, et Ivo, sororius Gaudrici, et Hugo Aurelianensis, famulus Viterii, cellerarii, et multi alii. Facta sunt hæc, anno ab Incarnatione Domini M. C. LIII; epacta XXIII, indictione I, concurrente tertio.